Riitta Nelimarkka

Riitta Leena Nelimarkka (oik. Nelimarkka-Seeck; s. 6. heinäkuuta 1948 Helsingissä) on suomalainen kuvataiteilija, kirjailija ja animaatio-elokuvaohjaaja. Hänelle myönnettiin professorin arvonimi vuonna 2008.

Nelimarkka kävi Vapaata taidekoulua. Hän valmistui kuvaamataidonopettajaksi Taideteollisesta oppilaitoksesta vuonna 1972 ja taiteen tohtoriksi vuonna 2001.
Nelimarkka on tehnyt animaatioita, maalauksia, taidekirjoja, valokuvia sekä taidetekstiilejä.

Nelimarkan teoksia oli ensi kertaa esillä vuonna 1973. Hänellä on ollut näyttelyitä Amos Andersonin taidemuseossa, Helsingin taidehallissa, Liman kansallismuseossa, Hallwylska museetissa ja Joensuun taidemuseo Onnissa. Nelimarkalla on ollut pysyvä näyttely Bongan Linnassa Loviisassa vuodesta 1998 lähtien.

Tohtorinväitös 
Nelimarkan väitös Taideteollisessa korkeakoulussa koostui kolmesta näyttelystä sekä kirjallisesta osuudesta Self Portrait, Elisen väitöskirja, variaation variaatio. Esitarkastajat puolsivat painatuslupaa äänin 2–1, ja korkeakoulun tutkimusneuvosto myönsi luvan äänin 5–4 (2 tyhjää). Väitöstilaisuudessa vastaväittäjät puolsivat hyväksymistä. Taideteollisen korkeakoulun tutkimusneuvosto kuitenkin päätti hylätä työn äänin 6–2. Vastaväittäjistä toinen, Taneli Eskola, kertoi ymmärtävänsä päätöstä ja piti ratkaisua ainoana järkevänä. Nelimarkka valitti päätöksestä ja tutkintolautakunta kumosi tutkimusneuvoston tekemän päätöksen. Väitöskirja hyväksyttiin helmikuussa 2001 äänin 2–1. Helsingin yliopiston rehtori Kari Raivio esitti, että taiteilijat tulisi vapauttaa kvasitieteellisistä harrastuksista ja että jos taideteollisella alalla tarvitaan tohtorin tutkintoja, ne tulisi suorittaa taiteen ehdoilla. 
Nelimarkka julkaisi tapauksesta pamfletin Väitösfarssi – Taistelu hatusta.

Palkintoja 
 Aleksis Kivi seuran kunniajäsenyys 2016.
 Ranskan valtion Arts et Lettres -ritarikunnan upseerimerkki vuonna 2016. 
 Animaation sankari -arvonimi, Animaatioklinikka 2014 
 professorin arvonimi 2008
 Vuoden munkkalainen 2003
 7 Brothers II, pääpalkinto, Jerevanin elokuvajuhlat 2011
 Risto Jarva -palkinto 1985 animaatiosarjasta Bagatelles
 Kirjavaliot 1983
 Jussi-kunniakirja 1979
 Kritiikin Kannukset 1974
 Elokuvan Valtionpalkinto 1972
 Elokuvan laatupalkinto 1972, 1973 ja 1979

Yksityiselämä
Riitta Nelimarkka on professori Eero Nelimarkan pojantytär ja Neles Oy:n perustajan dipl.ins. Antti Nelimarkan tytär. Hän on naimisissa Jaakko Seeckin kanssa, ja heillä on kolme poikaa sekä kuusi lastenlasta. Pojista nuorin on dekkarikirjailija Max Seeck.

Tuotantoa

 Happiness allowed / Onnellisuus sallittu näyttelykokonaisuus Knipnäs Hyvän olon keskuksessa Tammisaaressa 1.6.-3.9.2023.  
 Hassuna 2 näyttely 10.6.–13.8.2023 Taidekeskus Salmelan Vuohijärven luonto- ja kulttuuritalossa
 Hassuna näyttely Sastamalan Art Pappilassa 2022.
 La Scala näyttely Musiikkitalossa 2022. 
 Professori Riitta Nelimarkka kutsuttiin Firenzen XII kansainväliseen kuvataidebiennaleen 2019.
 ELISE´s WORLD näyttely Suomenlinnassa Bastionissa 9.5.-2.9.2018.
 Preludes, visualisointi 30 min. Debussyn preludeihin, RSO:n konsertti 6.4.2016 kapellimestarina Hannu Lintu 2016
Without thinking too much, lasiteos, Hietaniemen paviljongin fasadi 2016

Kirjoja 
 Apollon & Heloise 2023
 Suun & silmäin iloja – Ravissements culinaires & artistiques. Taidekeittokirja suomi ranska. Riitta Nelimarkka ja Jarmo Kehusmaa 2022
 Antti & Neles 2019, kirja DI Antti Nelimarkasta ja hänen yrityksestään Neles Oy
 Elise's World, anakronistinen taidekirja, Tammi, 2014. Uusintapainos, Seneca ltd, 2018.
 Eero Nelimarkka, Tammi, uusintapainos, 2013.
 Iso ja Pieni Universumissa, Tammi, 2010.
 Seitsemän Veljestä, 2009.
 Elisen epämuistelmat, Tammi, 2008.
 The Marginal – Värityskirja, kuvia ja ajatelmia, ei heikkohermoisille, Art Print & Seneca, 2005.
 Väitösfarssi, Seneca 2003.
 Self portrait Elisen väitöskirja, Variaation variaatio, Seneca, 2000.
 Giovanna, Seneca & Tammi, 1996.
 Apollon, Seneca & Tammi, 1996.
 Oceania, Seneca & WSOY, 1993.
 Babylonia, Seneca & Tammi, 1991.
 Karmelian ABC, Seneca & Tammi, 1990.
 Tabula Rasa, WSOY, 1987.
 Eero Nelimarkka (Jaakko Seeckin ja Pekka Suhosen kanssa), Weilin & Göös, 1984.
 Galleria (Leena Krohnin kanssa), WSOY, 1983.
 Iso ja Pieni universumissa, Weilin & Göös, 1983.
 Seitsemän veljestä, Weilin & Göös, 1980 (5. p. 1999 Tammi).
 Piispa Henrik ja Lalli, Gummerus, 1975.
 Sammon ryöstö, Gummerus, 1974.
 Avaruus (Appelqvist-Jännes-Nelimarkka), Gummerus, 1972.

Elokuvia 

 Eero Nelimarkka – per aspera ad astra, dokumentti 18 min 2017
 Preludes 1-5, video, akvarellimontaaseja Claude Debussyn musiikkiin 2016 
 Bonga Castle, dokumentti, 2011.
 Rabula new version, animaatio, 2011.
 Birth of Rabula, 1995
 Bagatelles, op. 1–13, 1985–1986.
 Seitsemän veljestä 1979, Jaakko Seeck & Riitta Nelimarkka, kollaasi-animaatioelokuva DVD, 2008
 7 Freres / 7 brothers / 7 Bröder, pitkä animaatio, uusi versio, 2011–2013 (ranska/englanti/ruotsi). (co-production Les Filmes du Paradoxe & Seneca).
 Kirjava maa, 1975, lyhytanimaatio 
 Piispa Henrik ja Lalli 1975, lyhytanimaatio
 Sammon tarina, 1972-1974, Riitta Nelimarkka & Jaakko Seeck, Kalevalaan perustuva kuusiosainen animaatio

Lähteet

Aiheesta muualla 
 Riitta Nelimarkan kotisivut. 
 Bongan linna kotisivut (suomeksi, ruotsiksi, englanniksi, venäjäksi) 
 Nelimarkka, Riitta: Self Portrait, Elisen väitöskirja, Variaation variaatio. Väitöskirjan tiivistelmä. Taideteollinen korkeakoulu.
 Lausuntoja Riitta Nelimarkan väitöskirjasta.
 Hulvaton Elise’s World räjäyttää taidekirjan raamit.  Kritiikki OMAAIKA-lehdessä.
 
 Kuusi kuvaa taiteilija Riitta Nelimarkan elämästä, 5.1.2018 Yle Areena

Suomalaiset tekstiilitaiteilijat
Suomalaiset animaattorit
Suomalaiset professorin arvonimen saaneet
Vuonna 1948 syntyneet
Elävät henkilöt